Luku 13. Skriptaus
| Osa II. Kuinka tulla GIMP velhoksi? |

## Luku 13. Skriptaus

## 1. Liitännäiset

### 1.1. Johdanto

Yksi mukavimmista asioista GIMPissä on kuinka helposti sen toiminnallisuutta voidaan laajentaa käyttämällä liitännäisiä. GIMPin liitännäiset ovat ulkoisia ohjelmia, jotka toimivat pääasiallisen GIMP ohjelman alaisena ja vuorovaikuttavat läheisesti sen kanssa. Liitännäiset voivat vaikuttaa kuviin melkein samalla tavalla kuin käyttäjätkin. Niiden etuna on se, että GIMPiin on paljon helpompaa lisätä toiminnallisuutta kirjoittamalla pienen liitännäisen kuin muokkaamalla sitä suurta massaa monimutkaista koodia, josta GIMPin ydin muodostuu. Useat arvokkaat liitännäiset ovat C lähdekoodia, jotka muodostuvat vain 100-200 rivistä.

Muutama tusina liitännäistä ovat mukana pääasiallisessa GIMPin jaossa, ja asentuvat automaattisesti GIMPin mukana. Suureen osaan niistä pääsee käsiksi Suotimet valikon kautta (oikeastaan, kaikki toiminnot tässä valikossa ovat liitännäisiä), mutta muutama niistä löytyy muista valikoista. Usein käytät yhtä niistä tajuamatta sitä liitännäiseksi: esimerkiksi "Normalisoi" toiminto automaattiseen värinkorjaukseen on oikeastaan liitännäinen, vaikka mikään sen toiminnasta ei kertoisi tätä.

Kuka tahansa maailmassa voi kirjoittaa GIMP liitännäisen ja tehdä sen saatavaksi Internetistä, joko rekisterin tai henkilökohtaisen web-sivun kautta, ja usean erittäin arvokkaan liitännäisen voi saada tällä tavalla, jotkin näistä on kuvattu muualla Käyttäjän Manuaalista. Tämän rajoituksista vapautumisen mukana tulee kuitenkin omat riskinsä: se, että kuka tahansa voi tehdä liitännäisen tarkoittaa, että ei ole olemassa mitään kunnollista laadunvalvontaa. GIMPin mukana tulevat liitännäiset ovat kehittäjien testaamia ja säätämiä, mutta useat ladattavissa olevat on pistetty kasaan muutamassa tunnissa ja heitetty tuulen vietäväksi. Jotkut liitännäisten kehittäjät eivät välitä rotevuudesta ja hekin, jotka välittävät eivät ole voineet testata niitä usealla järjestelmällä useassa eri tilanteessa. Periaatteessa, kun lataat liitännäisen, saat jotain ilmaiseksi ja joskus saat sitä mitä tilaat. En sano tätä lannistaakseni sinua, vaan varmistamaan, että ymmärrät todellisuuden.

| Varoitus
Liitännäiset ovat täysin käyttökelpoisia ohjelmia, joten ne voivat tehdä kaikkia asioita, joita mikä tahansa ohjelma voi tehdä, kuten asentaa takaovia järjestelmääsi tai muuten vahingoittaa sen turvallisuutta. Älä asenna mitään liitännäistä ellei se tule luotettavasta lähteestä.

| Varo
Liitännäiset ovat olleet GIMPin ominaisuutena jo useissa versioissa. Kuitenkin yhdelle GIMPin versiolle kirjoitetut liitännäisiä tuskin voi koskaan käyttää onnistuneesti muissa versioissa. Ne tulee ensin siirtää: joskus tämä on helppoa, joskus ei. Useat liitännäiset ovat käytettävissä muutamassa versiossa. Ratkaisevana tekijänä: ennen kuin yrität asentaa liitännäisen, varmista, että se on sinun GIMP versiolle.

### 1.2. Liitännäisten käyttäminen

Suurimmaksi osaksi voit käyttää liitännäistä kuin mitä tahansa muuta GIMPin työkalua, sinun ei tarvitse tietää onko se liitännäinen. Mutta on olemassa muutama asia liitännäisistä, jotka olisi hyödyllistä ymmärtää.

Yksi niistä on se, että liitännäiset eivät ole niin vakaita kuin GIMPin ydin. Kun GIMP kaatuu, sitä pidetään vakavana asiana: se voi antaa käyttäjälle paljon vaivaa ja päänsärkyä. Kun liitännäinen kaatuu, sen seurauksen eivät ole yleensä vakavia. Suurimmassa osassa tapauksia voit jatkaa työskentelyä murehtimatta.

| Huomaa
Koska liitännäiset ovat irrallisia ohjelmia, ne kommunikoivat GIMPin ytimen kanssa erityisellä tavalla: GIMPin kehittäjät kutsuvat sitä ”johdon yli puhumisena”. Kun liitännäinen kaatuu, niin kommunikaatio keskeytyy ja näet virheilmoituksen ”johdon lukuvirhe”.

| Vihje
Kun liitännäinen kaatuu, GIMP antaa sinulle erittäin pahaenteiseltä vaikuttavan ilmoituksen, että liitännäinen on saattanut jättää GIMPin korruptoituneeseen tilaan ja, että sinun tulee harkita kuviesi tallentamista ja ohjelman sammuttamista. Vakavasti sanottuna tämä on aika oikeellista, koska liitännäisillä on kyky muokata melkein kaikkea GIMPissä, mutta käytännössä kokemus on osoittanut, että korruptoituminen on harvinaista ja useimmat käyttäjät jatkavat työskentelyä huolehtimatta siitä. Neuvomme on, että yksinkertaisesti ajattelet kuinka paljon haittaa siitä saattaa seurautua, jos jokin menee pieleen ja arvioida sitä sen todennäköisyyteen.

Sen takia miten liitännäiset kommunikoivat GIMPin kanssa niillä ei ole mitään mekanismia tietää muutoksista, jotka teet kuvaan liitännäisen käynnistyksen jälkeen. Jos käynnistät liitännäisen ja sen jälkeen muokkaat kuvaa, jollain muulla työkalulla, liitännäinen usein kaatuu ja jos se ei kaadu se usein antaa väärän lopputuloksen. Sinun tulee välttää pyörittämästä enempää kuin yhtä liitännäistä samaan kuvaan ja välttää kuvan muokkaamista ennen kuin liitännäinen on saanut työskentelynsä loppuun. Jos et välitä tästä neuvosta, et todennäköisesti vain möhli kuvaa, mutta tulet möhlimään perumisjärjestelmän, jotta et voi edes palautua typeryydestäsi.

### 1.3. Uusien liitännäisten asentaminen

Liitännäiset, jotka jaetaan GIMPin mukana eivät vaadi erityistä asentamista. Liitännäiset, jotka lataat itse sen sijaan tarvitsevat. On olemassa useita skenaarioita, joissa riippuen siitä, mitä käyttöjärjestelmää käytät ja miten liitännäinen on rakennettu. Linuxilla liitännäisen asentaminen on kohtalaisen helppoa; kun taas Windowsilla se on, joko helppoa tai erittäin vaikeaa. Joka tapauksessa kumpikin näistä on parasta käsitellä erikseen.

#### 1.3.1. Linux/Unix-järjestelmän tyyppiset järjestelmät

Useimmat liitännäiset jakautuvat kahteen kategoriaan: pieniin, joiden lähdekoodi jaetaan yhtenä .c tiedostona, ja suurempiin, joiden lähdekoodi jaetaan hakemistona, jossa on useita tiedostoja sekä `Makefile`.

Yksinkertaiselle yhden tiedoston liitännäiselle, kutsu sitä `borker.c`, asentaminen vaatii vain komennon ajamista gimptool-2.0 --install borker.c. Tämä komento kääntää liitännäisen ja asentaa sen liitännäiskansioosi, `~/gimp-2.4/plugins` ellet ole muuttanut sitä. Tämä saa sen aikaan, että liitännäinen ladataan automaattisesti kun käynnistät GIMPin. Sinun ei tarvitse olla pääkäyttäjä tehdäksesi näitä.; oikeastaan sinun ei pitäisikään olla. Jos liitännäinen ei käänny, ole luova.

Kun olet asentanut liitännäisen, kuinka aktivoit sen? Valikkopolku määräytyy liitännäisen mukaan, joten saat vastauksen tähän kysymykseen, joko katsomalla liitännäisen dokumentaatiota (jos sellaista on) tai käynnistämällä liitännäisen kuvaus dialogin (Ohje/Liitännäisselaimesta) etsi liitännäistä sen nimellä ja katso Puunäkymä välilehdestä. Jos et löydä sitä, tutki valikoita tai katso lähdekoodia Rekisteri osiosta -- kumpi niistä on helpompaa.

Monimutkaisissa liitännäisissä, jotka on organisoitu hakemistona, jossa on useita tiedostoja, tulisi olla, joko tiedosto nimeltä `INSTALL` tai `README`, ohjeiden kansa. Jos sellaista ei ole, niin paras neuvo on heittää koko liitännäinen roskakoriin ja käyttää aikaa johonkin muuhun: koodi, joka ei välitä käyttäjästä on oletettavasti turhauttava lukemattomilla tavoilla.

Jotkut liitännäiset (erityisesti ne, jotka pohjautuvat GIMP Liitännäistemplaattiin) on suunniteltu asennettavaksi pääjärjestelmä GIMPin hakemistoon eikä sinun kotihakemistoosi. Tätä varten sinun tulee olla pääkäyttäjä, jotta voit suorittaa sen asentamisen viimeisen vaiheen (kun annat make install komennon).

Kun asennat omaan liitännäishakemistoosi, jolla on sama nimi kuin järjestelmän liitännäishakemistossa, vain yksi voidaan ladata, ja se on sinun kotihakemistossa. Tulet saamaan ilmoituksia, jotka kertovat tämän, joka kerta kun käynnistät GIMPin. Tämä tilannetta on parasta välttää.

#### 1.3.2. Windows

Windows on paljon ongelmallisempi ympäristö ohjelmiston tekemiseen kuin Linux. Jokaisen Linux jaon mukana tulee kunnolliset työkalut ohjelmistojen kokoamiseen ja ne toimivat samalla tavalla keskenään, mutta Windowsin mukana ei tule sellaisia työkaluja. On mahdollista pistää pystyyn hyvä ohjelmistojen rakentamisen ympäristö Windowsilla, mutta se vaati huomattavasti rahaa tai huomattavasti vaivaa ja tietämystä.

Mitä tämä tarkoittaa GIMP liitännäisten kohdalla on seuraava: sinulla, joko on ympäristö ohjelmiston suunnitteluun tai sinulla ei ole. Jos sinulla ei ole sellaista, niin paras toivosi on löytää valmiiksi käännetty versio liitännäisestä (tai saada joku kääntämään se sinulle) missä tapauksessa sinun tarvitsee laittaa se omaan liitännäishakemistoosi. Jos sinulla on ympäristö, jossa voit rakentaa ohjelmistoa (mikä nykytarkoitukseen tarkoittaa ympäristö, jossa voit tehdä GIMPin) niin oletettavasti tiedät paljon näistä asioista ja sinun tarvitsee noudattaa Linux-ohjeita.

#### 1.3.3. Apple Mac OS X

Se miten asennat liitännäisiä OS X:llä riippuu siitä miten asensit GIMPin. Jos olit urhea ja asensit GIMP pakettimanagerilla kuten fink [FINK] tai darwinports, [DARWINORTS] liitännäisten asennus tapahtuu täysin samalla tavalla kuin se on kuvattu Linux-alustalle. Ainoa ero on se, että muutama liitännäinen saattaa olla käytettävissä pakettimanagerisi säiliöstä, joten kokeile sitä.

Jos olet yksi niistä käyttäjistä, jotka mieluummin ottavat valmiin GIMP-paketin kuten GIMP.app haluat varmaan mieluummin pysyä valmiissa asioissa. Voit yrittää saada valmiiksi rakennetun version unelmiesi liitännäisestä sen tekijältä, mutta ei kannattaisi luottaa sen tapahtumiseen. Omien binaariesi rakentaminen valitettavasti GIMPin pakettimanagerien käyttämistä, kuten esitettiin yllä.

### 1.4. Liitännäisten Kirjoittaminen

Jos haluat oppia miten kirjoitetaan liitännäisiä voit löytää paljon apua GIMPin Kehittäjien Web-sivulta [GIMP-DEV-PLUGIN]. GIMP on monimutkainen ohjelma, mutta kehitystiimi on tehnyt sinnikkäästi työtä tasoittaakseen liitännäisten rakentamisen oppimiskäyrää: on olemassa hyviä ohjeita ja esimerkkejä, ja pääkirjastolla, jota liitännäiset käyttävät rajapintana GIMPiin (kutsutaan ”libgimpiksi”) on hyvin dokumentoitu API. Hyvät ohjelmoijat, oppivat muokkaamalla valmiina olevia liitännäisiä, saavat tehtyä kiinnostavia asioita muutamalla päivällä työtä.

6. Customize Splash-Screen |  | 2. Script-Fu Skriptien käyttäminen

Report an error in the bug tracker